

Čiekurkalna 1. līnija 1 k-2, Rīga, LV-1026; tālr. 67219263; e-pasts: pasts@iem.gov.lv; www.iem.gov.lv

**PROTOKOLS**

Rīgā

|  |  |
| --- | --- |
| 05.07.2024 | Nr.1-7/138 |

**Iekšlietu ministrijas un Latvijas Pašvaldību savienības sarunas**

**(2024. gada 29. maijā plkst. 11.00)**

Sarunas vada iekšlietu ministrs R. Kozlovskis un LPS priekšsēdis G. Kaminskis.

Protokolē: Iekšlietu ministrijas Nozares politikas departamenta vecākā referente M. B. Buka.

Piedalās:

No iekšlietu nozares puses:

1. Iekšlietu ministrs Rihards Kozlovskis,
2. Iekšlietu ministra biroja vadītāja Beate Barkāne-Iļjenkova,
3. Iekšlietu ministrijas valsts sekretārs Dimitrijs Trofimovs,
4. Iekšlietu ministrijas valsts sekretāra vietnieks Jānis Bekmanis,
5. Iekšlietu ministrijas Nozares politikas departamenta direktors Gatis Švika,
6. Valsts policijas Galvenās Kārtības policijas pārvaldes priekšnieka vietnieks, Resursu un krīzes vadības pārvaldes priekšnieks Ansis Pumpurs,
7. Valsts policijas Galvenās Kārtības policijas pārvaldes Reaģēšanas pārvaldes Reaģēšanas vadības biroja Reaģēšanas funkciju metodikas nodaļas priekšniece Selēna Laura,
8. Valsts ugunsdzēsības un glābšanas dienesta priekšnieks Mārtiņš Baltmanis,
9. Valsts ugunsdzēsības un glābšanas dienesta priekšnieka vietnieks Intars Zitāns,
10. Valsts ugunsdzēsības un glābšanas dienesta priekšnieka vietnieks Jānis Grīnbergs,
11. Nodrošinājuma valsts aģentūras direktore Ramona Innusa,
12. Nodrošinājuma valsts aģentūras Infrastruktūras attīstības departamenta Infrastruktūras nodaļas projektu vadītājs Aivars Gavars,
13. Iekšlietu ministrijas Informācijas centra priekšnieks Āris Dzērvāns.

No LPS puses:

1. LPS priekšsēdis Gints Kaminskis,
2. LPS padomnieks tautsaimniecības jautājumos Aino Salmiņš,
3. LPS padomniece juridiskajos jautājumos Vineta Reitere,
4. LPS padomniece reģionālās attīstības jautājumos Ivita Peipiņa,
5. Dr. phys., Dr. oec., LPS vecākais padomnieks Māris Pūķis,
6. Ādažu novada pašvaldības domes priekšsēdētājas vietniece pašvaldību funkciju jautājumos Genovefa Kozlovska,
7. Bauskas novada pašvaldības domes priekšsēdētāja vietnieks Aivars Mačeks,
8. Bauskas novada pašvaldības domes priekšsēdētājs Aivars Okmanis,
9. Cēsu novada pašvaldības domes priekšsēdētājs Jānis Rozenbergs,
10. Cēsu novada pašvaldības izpilddirektore Līga Bukovska,
11. Cēsu pašvaldības policijas priekšnieks Guntars Norbuts,
12. Dienvidkurzemes novada pašvaldības Ugunsdzēsības dienesta vadītājs, domes deputāts Andris Jefimovs,
13. Gulbenes novada pašvaldības domes priekšsēdētājs Andis Caunītis,
14. Jelgavas valstspilsētas pašvaldības iestādes “Jelgavas digitālais centrs” vadītāja Ilze Āboliņa;
15. Jelgavas valstspilsētas pašvaldības iestādes “Jelgavas digitālais centrs” Informācijas sistēmu drošības pārvaldnieks Andrejs Maļarenko,
16. Jēkabpils novada pašvaldības domes priekšsēdētājs Raivis Ragainis;
17. Krāslavas novada pašvaldības domes priekšsēdētāja vietnieks Aivars Trūlis,
18. Liepājas pašvaldības policijas priekšnieks Uldis Novickis,
19. Limbažu novada pašvaldības domes priekšsēdētājs Dagnis Straubergs,
20. Ludzas novada domes priekšsēdētājs Edgars Mekšs,
21. Madonas novada pašvaldības domes priekšsēdētāja vietnieks Aigars Šķēls,
22. Mārupes novada pašvaldības Personāla un dokumentu pārvaldības nodaļas darba aizsardzības speciālists Edvīns Prančs,
23. Mārupes novada pašvaldības policijas priekšnieks Juris Jēkabsons,
24. Olaines novada domes priekšsēdētāja otrais vietnieks Aleksandrs Čmiļs,
25. Preiļu novada pašvaldības priekšsēdētājs Ārijs Vucāns,
26. Rēzeknes pašvaldības policijas priekšnieks Vitālijs Podgaiskis,
27. Rīgas valstspilsētas pašvaldība Civilās aizsardzības un operatīvās informācijas pārvades vadītājs Gints Reinsons,
28. Rīgas valstspilsētas pašvaldības Civilās aizsardzības nodaļas vadītājs, Pārvaldes vadītāja vietnieks Mārtiņš Sirmais,
29. Rīgas valstspilsētas pašvaldības Civilās aizsardzības un operatīvās informācijas pārvaldes Procesu un risku uzraudzības nodaļas vadītājs Artūrs Gatiņš,
30. Rīgas valstspilsētas pašvaldības policijas priekšnieks Juris Lūkass,
31. Rīgas valstspilsētas pašvaldības vadītāja vietnieks Mārtiņš Valkovskis,
32. Saldus novada pašvaldības Attīstības nodaļas ugunsdrošības speciālists Mairis Jocus,
33. Siguldas novada Pašvaldības policijas priekšnieks Māris Riekstiņš;
34. Talsu novada pašvaldības policijas priekšnieks Māris Grīnvalds,
35. Valkas novada pašvaldības domes priekšsēdētāja Gita Avote,
36. Valmieras novada pašvaldības domes priekšsēdētājs Jānis Baiks,
37. Valmieras novada pašvaldības policijas Civilās aizsardzības speciālists Imants Silanžs,
38. Valmieras novada pašvaldības policijas priekšnieks Indulis Rūsis;
39. Ventspils valstspilsētas pašvaldības iestādes “Ventspils domes administrācija” juridiskās nodaļas jurists Salvis Lazdiņš,
40. Ventspils valstspilsētas pašvaldības izpilddirektors Aldis Ābele.

**Darba kārtība**

1. Par Iekšlietu ministrijas prioritāriem pasākumiem 2025.-2027. gadam iekšējās drošības nodrošināšanai;
2. Pašvaldības policijas kapacitāte un sadarbība ar Valsts policiju, finansiālais un tehniskais nodrošinājums;
3. Par pašvaldību un Iekšlietu ministrijas sadarbību zemes vienību atsavināšanas jautājumos attiecībā uz valsts robežas izbūvi;
4. Par Infrastruktūras attīstības projektu īstenošanu iekšlietu nozarē un Valsts ugunsdzēsības un glābšanas dienesta darbības nodrošināšanu reģionos;
5. Par risinājumiem Civilās aizsardzības un katastrofu pārvaldīšanas sistēmas pilnveidošanai:
   1. Par iespējamo Civilās aizsardzības struktūrvienību izveidi pašvaldībās un iespējamo finansējumu;
   2. Patvertņu un īslaicīga patvēruma būves, kritēriji, izbūves un pielāgošanas iespējas;
   3. Par Patvēruma, migrācijas un integrācijas fondā iegādāto izmitināšanas vietu iekārtošanas resursu nodošanu pašvaldībām (materiālo vērtību nodošanas organizēšana, atbildīgo personu apzināšana);
   4. Informācijas aprites algoritms starp valsti un Civilās aizsardzības komisijām;
   5. Šūnu apraides tehnoloģijas ieviešana;
   6. Pašvaldību Civilās aizsardzības plāna pārskatīšanas regularitāte un precizēšanas kārtība pamatojoties uz Civilās aizsardzības komisijas locekļu ieteikumiem.
6. Par Ugunsdrošības, ugunsdzēsības un glābšanas darbu likumprojekta virzību;
7. Par ugunsdrošības prasību uzraudzību pašvaldības publiskajos objektos.

Par sēdes darba kārtībā iekļautajiem jautājumiem tika nolemts:

1. **Par Iekšlietu ministrijas prioritāriem pasākumiem 2025.-2027. gadam iekšējās drošības nodrošināšanai**

**Puses vienojās:**

Pieņemt zināšanai Iekšlietu ministrijas sniegto informāciju par Iekšlietu ministrijas prioritārajiem pasākumiem 2025.-2027. gadam iekšējās drošības nodrošināšanai nepieciešamo papildu finansējumu (indikatīvi) 2025. gadā 266 518 626 euro, 2026. gadā 487 578 986 euro, 2027. gadā 448 230 865 euro.

Atbalstīt Iekšlietu ministrijas minēto prioritāro pasākumu iesniegšanu likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā, dienestu struktūrvienību spēju stiprināšanas nodrošināšanai Iekšlietu ministrijas virzāmās budžeta prioritātes, kas sevī ietver:

1. Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm atlīdzības sistēmas pilnveidošanu;
2. Valsts drošības dienesta darbības prioritāro jomu stiprināšanu;
3. Valsts apmaksātu veselības aprūpes pakalpojumu pieejamības paaugstināšanai Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm;
4. Iekšlietu ministrijas iestāžu kapacitātes stiprināšanu valsts pārvaldes atlīdzības reformas ietvaros;
5. Valsts ugunsdzēsības un glābšanas dienesta depo - katastrofu pārvaldības centru būvniecību;
6. Infrastruktūras izveidi iekšlietu dienestu reaģēšanas spēju stiprināšanai;
7. Ārējās robežas tehniskās infrastruktūras izveidi;
8. Elektroniskās uzraudzības ieviešanu;
9. Valsts materiālo rezervju iegādi, atjaunināšanu un uzturēšanu;
10. Valsts nekustamo īpašumu tehniskā stāvokļa uzlabošanu (ēku, būvju un telpu būvdarbiem un kapitālajam remontam un rekonstrukcija).
11. **Pašvaldības policija – pašvaldību autonomā funkcija, finansējuma avots, papildu uzdevumi**

**IeM viedoklis/informācija**:

1. Iekšlietu ministrija pēc grozījumu likumā “Par policiju” 19.pantā spēkā stāšanās 2024. gada 1. janvārī ir aktualizējusi Vadlīnijas pašvaldības policijas izveidei un darbības nodrošināšanai.

2. Saskaņā ar likuma “Par policiju” pārejas noteikumu 13.punktu pašvaldības policija iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, sāk reģistrēt vienotajā notikumu reģistrā ne vēlāk kā 2025. gada 1. janvārī.

Īpaši būtiski, lai tiktu reģistrēta informācija par ģimenes konfliktiem/vardarbību ģimenē.

3. Saskaņā ar Administratīvo pārkāpumu procesa atbalsta sistēmā (APAS) reģistrētajiem datiem pašvaldību policiju darbinieki 2023.gadā par nozaru likumu pārkāpumiem piemērojuši administratīvos sodus 29179 gadījumos, tostarp saskaņā ar Administratīvo sodu likumu par pārkāpumiem pārvaldes, sabiedriskās kārtības un valsts valodas lietošanas jomā – 9130 gadījumos, saskaņā ar Ceļu satiksmes likumu – 16630 gadījumos.

Attiecīgi sabiedriskā kārtība un ceļu satiksme ir jomas, kurās PP visaktīvāk veic uzraudzības un kontroles funkciju.

**LPS viedoklis:**

Latvija ir vienīgā valsts ES, kur pašvaldības policijas izveide ir obligāta, nosakot to ar Likumu. Vairums valstu pašvaldības policijas veido tikai lielajās pilsētās vai galvaspilsētās. Atsevišķās valstīs ir izveidotas pašvaldību policijas, pamatojoties uz vēsturiskajām tradīcijām (Spānija, Itālija), bet tā nav valstiska (juridiski noteikta) sistēma.

Nepastāvot valsts atbalstam, pašvaldību policijas finansiālais atbalsts ir visai atšķirīgs ( valsts pilsētās no 2,0% līdz 10% , savukārt novadu pašvaldībās 2% līdz 3% no iedzīvotāju ienākuma nodokļa ieņēmumiem)) Divpadsmit novadu pašvaldības policijas, pašlaik netiek nodrošināts pašvaldības policijas darbs 24/7 režīmā nepietiekamā finansējuma dēļ. Tādējādi ir izveidojusies situācija, kas ir pretrunā ar Pašvaldību likuma mērķi - radīt vienlīdz augstu pašvaldības pakalpojumu līmeni visā valstī, gan valdības deklarācijā noteiktajai prioritātei – ārējai un iekšējai drošībai, kura patlaban saskaras ar tādiem papildu izaicinājumiem kā nelegālo migrantu iekļūšanu valstī un dažādu provokāciju riskiem tās iekšienē.

Lai nodrošinātu vadlīniju izpildi vajadzīgs detalizēts, pamatots izvērtējums, ne tikai par pašvaldību policiju izveidi, bet arī tās darbības nodrošināšanu atbilstoši sabiedrības drošībai, tai skaitā funkcionālo kapacitāti, apmācībām, ekipējumu, transportu, telpām Iekšlietu ministrijas veiktie aprēķini liecina, ka, lai nodrošinātu pašvaldības policijas darbību 24/7 režīmā un vienu pašvaldības policijas darbinieku uz 1500 iedzīvotājiem būtu nepieciešami vismaz divu līdz trīs procentu apmērā no pašvaldību vērtētajiem ieņēmumiem (iedzīvotāju ienākuma nodokļa un nekustamā īpašuma nodokļa). Aprēķinā nav iekļauti izdevumi, kas būtu nepieciešams pašvaldības policijas ekipējumam, transportam, komunālajiem maksājumiem, apmācībām.

Atbilstoši Likuma “Par policiju” pārejas noteikumu 13. punktam, pašvaldības policijai iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, jāsāk reģistrēt vienotajā notikumu reģistrā (VNR) ne vēlāk kā 2025. gada 1. janvārī , īstenojot šo normu jauna jāaktualizē pirms vairākiem gadiem neatrisinātais jautājums par pašvaldības policiju esošo datu bāzu uzkrātās informācijas integrāciju VNR par valsts līdzekļiem.

**Lai tuvinātu pašvaldības policiju darbību atbilstoši Vadlīnijām pašvaldības policijas izveidei un darbības nodrošināšanai nepieciešams papildus finansējums, kas līdzvērtīgs 1,5 līdz 2 % no ieņēmumiem no iedzīvotāju ienākumu nodokļa.**

**Puses vienojās:**

Lai nodrošinātu visu pašvaldības policijas darbību atbilstoši Vadlīnijām pašvaldības policijas izveidei un darbības nodrošināšanai nepieciešams paredzēt tam atbilstošu finansējumu.

**3. Par pašvaldību un Iekšlietu ministrijas sadarbību zemes vienību atsavināšanas jautājumos attiecībā uz valsts robežas izbūvi**

**IeM** **viedoklis/informācija**:

Lai nodrošinātu zemes vienību atsavināšanos procesu norisi attiecībā uz valsts robežas izbūvi, pamatojoties uz Ārējās sauszemes robežas infrastruktūras izbūves likuma 7. panta 1. daļas, pašvaldību iesaiste ir nepieciešama sagatavojot zemes ierīcības projekta (turpmāk – ZIP) izstrādes nosacījumus, kā arī izdodot administratīvo aktu par projekta apstiprināšanu vai noraidīšanu. Ārējas sauszemes robežas infrastruktūras izbūves teritorijas, kurās nepieciešama pašvaldību un Iekšlietu ministrijas sadarbība ir – Ludzas novads, Balvu novads, Krāslavas novads, Alūksnes novads un Augšdaugavas novads.

Ļoti būtiska ir visu minēto **pašvaldību atbildīga pieeja** atsavināšanas jautājumu risināšanā, īpaši, nodrošinot Ārējās sauszemes robežas infrastruktūras izbūves likuma 7.panta 1.punktā noteikto “Valsts un pašvaldību institūcijas, kā arī citas institūcijas visus iesniegumus un jautājumus, kas saistīti ar ārējās robežas infrastruktūras izbūvi un ar to saistīto darbu nodrošināšanu un veikšanu, tai skaitā ārējās robežas izbūvei nepieciešamā nekustamā īpašuma atsavināšanu, kā arī ārējās robežas infrastruktūras būvju nodošanu ekspluatācijā, izskata un lēmumus **pieņem prioritārā kārtībā**, ja tas iespējams.”

Ir uzsākts darbs pie ārējās sauszemes robežas infrastruktūras izbūves Daugavas posmā, kā arī patrulēšanas joslas noteikšanas gar Daugavu. Tiks skarts liels apjoms juridiskām un fiziskām personām piederošu zemes vienību. Lai īpašuma tiesības nostiprinātu uz valsts vārda zemesgrāmatā ārējās sauszemes robežas infrastruktūras izbūvei nepieciešamajā teritorijā gar Daugavu, būs jāatdala un jāatsavina zemes vienību daļas no 43 fiziskām personām piederošām zemes vienībām un 7 juridiskām personām piederošām zemes vienībām. Pašvaldībai šajā posmā pieder vai piekrīt vismaz 20 zemes vienības no kurām būs jāatdala, ārējās sauszemes robežas infrastruktūras izbūvei nepieciešamā zemes vienību daļa un jāpārņem bez atlīdzības. Atsevišķu privātīpašumu zemes vienības būs jāatsavina pilnā apjomā. Valstij šajā posmā pieder 8 zemes vienības, kuras galvenokārt izvietotas pie valsts robežzīmēm. Zemes vienību skaits un piederība var tik precizēta patrulēšanas joslas un torņu izbūves projekta izstrādes/ saskaņošanas procesā.

**LPS viedoklis**:

Pierobežas pašvaldības ir gatavas risināt zemes vienību atsavināšanas jautājumus prioritārā kārtībā sadarbībā ar Iekšlietu ministriju.

**Puses vienojās:**

1. Pieņemt zināšanai Iekšlietu ministrijas sniegto informāciju par sadarbību zemes vienību atsavināšanas jautājumos attiecībā uz valsts robežas izbūvi.
2. Visās pašvaldībās, kuras skar zemes vienību atsavināšanas jautājumu risināšana valsts robežas izbūves nodrošināšanai, pašvaldības lēmumu pieņemšana tiek īstenota prioritārā kārtībā, ja nepieciešams, sasaucot ārkārtas domes sēdes, pēc Iekšlietu ministrijas vai komersanta, kurš izstrādājis ZIP, pieprasījuma par pašvaldības lēmuma pieņemšanu saņemšanas.
3. **Par Infrastruktūras attīstības projektu īstenošanu iekšlietu nozarē un Valsts ugunsdzēsības un glābšanas dienesta darbības nodrošināšanu reģionos**

**IeM viedoklis/informācija**:

**Par infrastruktūras attīstības projektu īstenošanu.**

2023. un 2024. gadā sadarbībā starp VUGD, Iekšlietu ministriju un Nodrošinājuma valsts aģentūru turpinājās darbs pie jaunu katastrofu pārvaldības centru būvniecības. Šobrīd dažādās būvniecības, projektēšanas vai iepirkuma procesa stadijās atrodas 34 katastrofu pārvaldības centri.

Augstas gatavības projektu finansējuma ietvaros būvētie objekti Iecavā un Priekulē ir nodoti ekspluatācijā un kopš 2024.gada martā uzsākta šo objektu ekspluatācija no lietotāju puses. Priekules un Iecavas katastrofu pārvaldības centri ir D kategorijas ugunsdzēsības un glābšanas ēkas, Priekulē vienā ēkā ar Valsts ugunsdzēsības un glābšanas dienestam izvietots arī Valsts policijas iecirknis. Objektos Kandavā, Aizputē, Saulkrastos un Rūjienā izbeigts līgums ar būvnieku saistību neizpildes dēļ, tiek organizēts iepirkums būvniecības pabeigšanai, ko iecerēts nodrošināt šī gada ietvaros (š.g. 13.februārī Ministru kabinets pieņēma zināšanai Iekšlietu ministrijas informatīvo ziņojumu par Valsts ugunsdzēsības un glābšanas dienesta ugunsdzēsības depo būvniecību un tās pabeigšanu Aizputē, Dagdā, Iecavā, Ilūkstē, Kandavā, Priekulē, Rūjienā un Saulkrastos, un atbalstīja priekšlikumu ugunsdzēsības depo būvniecības gala termiņu pagarināt līdz 2024.gada 31.decembrim, lai nodrošinātu visu astoņu Valsts ugunsdzēsības un glābšanas dienesta depo ēku izbūves pabeigšanu).

Daļai no katastrofu pārvaldības centru, kuru būvniecība plānota Eiropas Savienības Atveseļošanas fonda ietvaros, noslēgušies projektēšanas darbi (Liepājā, Daugavpilī, Madonā, Līvānos, Salacgrīvā, Viļānos un Alsungā), projektēšanas darbi vēl turpinās objektiem Alūksnē, Talsos un Tukumā.

Līguma izpildītājs pilnsabiedrība “BI\_ZENG” par objektu projektēšanu un būvniecību Liepājā, Salacgrīvā, Viļānos un Alsungā, 2024.gada februārī noslēdza projektēšanas stadiju, visās būvvaldēs saņemot būvatļauju, tomēr martā paziņoja par savu saistību turpināšanas neiespējamību sakarā ar to, ka diviem no trīs pilnsabiedrības biedriem pasludināta maksātnespēja. Šobrīd sagatavotā vienošanās par abpusēju līguma laušanu nosūtīta diviem maksātnespējas administratoriem saskaņošanai. Pēc līguma laušanas būs iespējams uzsākt jaunu iepirkuma procedūru, būvniecības darbu īstenošanai Liepājā, Salacgrīvā, Viļānos un Alsungā.

Iepirkumu procesā atrodas vēl 16 katastrofu pārvaldības centru projekti drošības stiprināšanas pasākumu ietvaros: Rīgā (Bolderājā), Jūrmalā (Dzintaros), Kuldīgā, Aizkrauklē, Ludzā, Siguldā, Preiļos, Balvos, Dobelē, Jūrmalā (Kauguros), Krāslavā, Limbažos, Rēzeknē, Saldū, Jēkabpilī un Jelgavā.

Ādažu novadā, kur jau divus gadus darbojas pagaidu ugunsdzēsības depo, ir izstrādāts depo ēkas projekts un izsludināts iepirkums par ugunsdzēsības depo būvniecību Ādažu militārajā bāzē.

**Par Valsts ugunsdzēsības un glābšanas dienesta darbības nodrošināšanu reģionos.**

2023.gadā Valsts ugunsdzēsības un glābšanas dienesta teritoriālo struktūrvienību daļās un posteņos 1048 reizes tika veikta īslaicīga darbības apturēšana, t.sk. 164 reizes darbība tika apturēta 24h, 884 reizes 5h. Kopējais Valsts ugunsdzēsības un glābšanas dienesta amatpersonām ar speciālajām dienesta pakāpēm 2023.gadā nostrādātais virsstundu skaits bija 145 043,70 stundas, no kurām 36% veido ugunsdzēsēju glābēju (autovadītāju) un 15% ugunsdzēsēju glābēju nostrādātās virsstundas. Kopējais aprēķins virsstundu samaksai – 1 834 950,51 EUR.

2023.gada novembrī un decembrī, kā arī 2024.gadā Valsts ugunsdzēsības un glābšanas dienesta teritoriālo struktūrvienību daļās un posteņos līdz š.g. maijam īslaicīgas darbības apturēšana nav veikta. Līdz š.g. 10.maijam veiktais aprēķins virsstundu apmaksai sasniedz ~ 1068140.97 EUR.

**Puses vienojās:**

1. Pieņemt zināšanai Iekšlietu ministrijas sniegto informāciju par infrastruktūras attīstības projektu īstenošanu iekšlietu nozarē un Valsts ugunsdzēsības un glābšanas dienesta darbības nodrošināšanu reģionos.

2. Atbalstīt Iekšlietu ministrijas minētos prioritāros pasākumus iesniegšanai likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā, lai nodrošinātu pilnvērtīgu un patstāvīgu Valsts ugunsdzēsības un glābšanas dienesta struktūrvienību darbību.

1. **Par risinājumiem Civilās aizsardzības un katastrofu pārvaldīšanas sistēmas pilnveidošanai**

**IeM viedoklis/informācija:**

Izpildot Valdības rīcības plānā Deklarācijas par Evikas Siliņas vadīto Ministru kabineta iecerēto darbību paredzēto pasākumu, Iekšlietu ministrija plāno iesniegt Ministru kabinetā likumprojektu “Grozījumi Civilās aizsardzības un katastrofas pārvaldīšanas likumā”, nodrošinot skaidru iesaistīto institūciju atbildību sadalījumu un kompetence katastrofu pārvaldīšanas pasākumu koordinēšanā, vadīšanā un izpildē.

* 1. **Par iespējamo Civilās aizsardzības struktūrvienību izveidi pašvaldībās un iespējamo finansējumu**

**IeM viedoklis/informācija:**

Civilās aizsardzības struktūrvienību izveides pamatotību pašvaldībās nosaka tas, ka pašvaldībām ir pienākums veikt preventīvos, gatavības un reaģēšanas pasākumus savā administratīvajā teritorijā civilās aizsardzības jomā, piemēram:

* Evakuācijas plānošana, uzņemšanas centru resursu apzināšana, darbinieku apzināšana, pagaidu izmitināšanas vietu plānošana utt.;
* Civilās aizsardzības plāna sagatavošana/ precizēšana/ aktualizēšana;
* Civilās aizsardzības komisijas darba organizēšana;
* Pašvaldības kritisko pakalpojumu noturības pasākumu plānošana attiecībā pret citu katastrofas pārvaldīšanas subjektu riskiem;
* Patveršanās vietu apsekošana;
* Pašvaldības dalības organizēšana civilās aizsardzības mācībās;
* Citi ad hoc pasākumi.

**LPS viedoklis**:

Civilās aizsardzības struktūrvienība izveide pašvaldībās ir atbalstāma, ja tiek paredzēts atbilstošs valsts finansējums. Saskaņā ar CA likumu VUGD vada, koordinē un kontrolē CA sistēmas darbību. Ja pašvaldības pēc fakta nodrošinās CA sistēmās darbību savā teritorijā, tad tas vērtējams kā jauna vai paplašināta funkcija. CA komisijām jāparedz lemšanas tiesības, nodrošinot tās darbības pēctecību, paredzēt tiesības tām piesaistīt privāto kapitālu. Jādefinē kritiskā infrastruktūras kapitālsabiedrību kompetence, paredzot tiesības kapitālsabiedrībām nefinanšu mērķos paredzēt CA pasākumus.

**Puses vienojās:**

Pieņemt zināšanai Valsts ugunsdzēsības un glābšanas dienesta sniegto informāciju par iespējamo Civilās aizsardzības struktūrvienību izveidi pašvaldībās.

* 1. **Patvertņu un īslaicīga patvēruma būves, kritēriji, izbūves un pielāgošanas iespējas**

**IeM viedoklis/informācija:**

Valsts ugunsdzēsības un glābšanas dienests sadarbībā ar Iekšlietu ministriju ir izstrādājis vadlīnijas (https://www.vugd.gov.lv/lv/vadlinijas-potencialo-patvertnu-minimalajam-tehniskajam-prasibam) par minimālajām tehniskajām prasībām patvertņu vai patveršanās vietu ierīkošanai.

Valsts ugunsdzēsības un glābšanas dienests turpina valsts un pašvaldību īpašumos esošo pagrabstāvu un pazemes stāvu apsekošanu, kā arī informācijas apkopošanu par to piemērotību patvertņu vajadzībām. Papildus – organizē informācijas apmaiņu ar pašvaldībām par apsekošanas rezultātiem, lai būtu iespēja koordinēt turpmāko rīcību saistībā ar patvertņu pielāgošanu.

Valsts ugunsdzēsības un glābšanas dienests aicina pašvaldības izmantot dienesta izstrādāto pagrabu apsekošanas veidlapu, lai ievāktu un saglabātu informāciju par telpu atbilstību vadlīniju prasībām vienotā datu bāzē. Veidlapu iespējams aizpildīt tiešsaistē viedtālrunī vai datorā, un tā ir pieejama šeit: <https://ee-eu.kobotoolbox.org/x/N0vhsvUs>.

Tikai tādā gadījumā, ja privātpersonas vēlās nodrošināt tai piederošās telpas publiskai lietošanai (patvertnes vajadzībām), lūdzam iedzīvotājus vērsties pašvaldībā un aicināt pašvaldības pārstāvjus veikt telpu apsekošanu atbilstoši vadlīnijās izvirzītajām prasībām patvertnēm vai vietām, kur patverties.

**LPS viedoklis:**

Patvertņu un vietu, kur patverties, atjaunošanai vai izveidošanai, paredzot minimāli nepieciešamo aprīkojumu, indikatīvi būtu nepieciešams finansējums 98 679 900 euro apmērā.

Pašvaldību līdzfinansējums patvertņu iekārtošanai nav iespējams ierobežotu finanšu līdzekļu dēl, tas attiecas arī nekustamā īpašuma nodokļa atvieglojumu noteikšanu un pašvaldību tiesībām izdot saistošos noteikumos par nekustamā īpašuma nodokļa atvieglojumiem. Tiesības pašvaldībām paredzēt līdzfinansējums patvertnes vai vietas, kur var patverties, atjaunošanai vai izveidošanai var paredzēt kā brīvprātīgu nevis obligātu normu ,jo netiek pašlaik noteikti finansējuma avoti. Atbilstoši Civilās aizsardzības un katastrofas pārvaldīšanas likumam pašvaldībai nav noteikts patstāvīgs pienākums (pārvaldes uzdevums) rūpēties par patvertņu jautājuma risināšanu.

Vienlaikus saskaņā ar Pašvaldību likuma 5. panta pirmo daļu pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā.

Pašvaldību aktivitātes patvertņu iekārtošanai ir iespējams tikai tad, ja tiks atrasts risinājums ES kohēzijas politikas programmas 2021.–2027. gadam 2.1.3.  specifiskā atbalsta mērķī “Veicināt pielāgošanos klimata pārmaiņām, risku novēršanu un noturību pret katastrofām” vai 5.1.1.  specifiskā atbalsta mērķī “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” ietvaros, paredzot investīcijai ES kohēzijas politikas programmas 2021.–2027. gadam.

Iekšlietu ministrijai vai VARAM nepieciešams sagatavot un iesniegt Finanšu ministrijai izvērtēšanai investīciju priekšlikumu “Objektu pielāgošana civilās aizsardzības patvertņu funkciju nodrošināšanai” 7 700 000 euro apmērā Eiropas Savienības kohēzijas politikas programmas 2021.–2027. gadam vidusposma pārskatīšanas ietvaros.

**Puses vienojās:**

1. Konceptuāli atbalstīt Informatīvo ziņojumu "Iespējamie risinājumi motivējošiem finanšu mehānismiem patvertnes vai vietas, kur var patverties, atjaunošanai vai izveidošanai."

2. Atbildīgajām ministrijām izvērtēt, kuros kohēzijas politikas programmas atbalsta pasākumos būtu ietveramas prasības un nosacījumi patvertņu un/vai vietu, kur patverties, atjaunošanai vai izveidei.

3. Atzīt, ka patvertņu izveidošanas līdzfinansēšanas tiesību īstenošana nav iespējama bez finansējuma.

* 1. **Par Patvēruma, migrācijas un integrācijas fondā iegādāto izmitināšanas vietu iekārtošanas resursu nodošanu pašvaldībām (materiālo vērtību nodošanas organizēšana, atbildīgo personu apzināšana)**

**IeM viedoklis/informācija:**

Valsts ugunsdzēsības un glābšanas dienests pašlaik īsteno iepirkuma procedūru par Patvēruma, migrācijas un integrācijas fondā iegādāto izmitināšanas vietu iekārtošanas resursu nodošanu pašvaldībām. Līdz ko tiks uzzināts materiālo vērtību piegādes laiks, tiks organizētas piegādes uz jau noskaidrotajām pašvaldību piegādes adresēm pašvaldību atbildīgajām personām, kā arī tiks nolemts par materiālo resursu nodošanu pašvaldībām patstāvīgā glabāšanā pēc lēmuma pieņemšanas par materiālo resursu atsavināšanu.

**LPS viedoklis:**

Valsts ugunsdzēsības un glābšanas dienests īsteno Patvēruma, migrācijas un integrācijas fonda Tematiskā mehānisma Ārkārtas palīdzības finanšu instrumenta (“Emergency Assistance”) projektu, kura ietvaros ir paredzēts iegādāties izmitināšanai paredzētos materiāltehniskos resursus (10 000 gab. saliekamās gultas, 10 000 gab. matračus, 10 000 gab. spilvenus, 10 000 gab. guļammaisus) un pagaidu izmitināšanas pārvietojamās konstrukcijas (150 gab. saliekamos moduļu konteinerus). Minētie resursi paredzēti pašvaldību gatavības pasākumu īstenošanai katastrofas un citu apdraudējuma situācijās, piemēram, ēku un būvju sagruvuma vai to draudu gadījumā, ugunsgrēku gadījumā, bēgļu uzņemšanai, citos apdraudējumos, kuros nepieciešama iedzīvotāju evakuācija un pagaidu izmitināšanas atbalsts.

**Puses vienojās:**

Pieņemt zināšanai Valsts ugunsdzēsības un glābšanas dienesta sniegto informāciju par Patvēruma, migrācijas un integrācijas fondā iegādāto izmitināšanas vietu iekārtošanas resursu nodošanu pašvaldībām.

* 1. **Informācijas aprites algoritms starp valsti un Civilās aizsardzības komisijām**

**IeM viedoklis/informācija:**

Šobrīd ir identificēts, ka dažāda veida Civilās aizsardzības mācībās komunikācija ar pašvaldībām tiek organizēta tās iepriekš informējot par komunikācijas kanāliem un kārtību, kā arī dažāda veida valsts mēroga civilas aizsardzības uzdevumu izpilde ir koordinēta izmantojot oficiālos pašvaldību komunikācijas kanālus (e-pastus), bet komunikācijas algoritms ar pašvaldību sadarbības teritoriju (turpmāk – ST) civilās aizsardzības komisijām (turpmāk – CAK) ir vēl sarežģītāks (valsts institūcija informē ST CAK sekretāru, kas informē komisijas priekšsēdētaju par saņemto informāciju, vai arī komisijas dalībnieks ir komunikācija saņemšanas kanāls), minētie piemēri ir vienmēr komunikācijas ātrākie un efektīvākie risinājumi, kā rezultātā ir nepaciešams izveidot algoritmu, kas nodrošinātu visām iesaistītajām pusēm atvieglotu un paātrinātu informācijas apmaiņas kanālus, ne tikai ar ST CAK un valsts iestādēm, bet arī ar kaimiņu pašvaldībām.

**LPS viedoklis:**

Lai nodrošinātu CA plānu sasaisti, nepieciešama digitalizēta, sinhronizēta un viegli operējama visu valsts un pašvaldību iestāžu datu bāzes izveide CA vajadzībām. Jāpilnveido Informācijas aprites algoritms starp valsti un Civilās aizsardzības komisijām. Pašvaldību rīcībā nav vienota koncepta (platformas) kā organizēt informācijas apkopošanu, attēlošanu, uzkrāšanu, sadarbību ar blakus pašvaldībām, iestādēm un/vai uzņēmumiem u.tml.

CA plānu izstrādi, aktualizēšanu, vienotu struktūru, sadarbību un citus jautājumus būtu ērtāk sagatavot un uzturēt aktualizētā stāvoklī, ja būtu pieejama vienota IKT platforma šādu strukturētu plānu izstrādei, paredzot šī jautājuma risināšanā arī VARAM

Attiecībā par militārās sadaļas izstrādes pilnveidošana CA plānos LPS viedoklis ir sekojošs:

1. Nepieciešami detalizēti sadarbības algoritmi militāro draudu gadījumā

2. Atbalstāma apmācību “Namejs”, “Pilskalns” organizācija, neviens CA pielikums nespēj aizstāt mācības. CA militārā sadaļas lietderīgums jātestē apmācībās, pārbaudot operatīvo datu ticamību.

Pozitīvi vērtējama MK iecere beidzot pilnveidot valsts krīzes vadības sistēmu un izveidot Krīzes vadības centru Ministru prezidenta pārraudzībā, vienlaikus atzīmējams ir fakts, ka šobrīd vēl nav skaidrs, kā šī sistēma praktiski funkcionēs, kā nodrošinās iekšējo un ārējo krīzes komunikāciju, un kur tajā ir citu institūciju, ieskaitot pašvaldības, loma un vieta.

Jāattīsta sadarbības mehānisms ar Civilās aizsardzības operacionālo centru. Krīzes vadībai jābūt harmoniskai un savstarpēji papildinošai.

Pozitīvi vērtējama MK iecere pilnveidot valsts krīzes vadības sistēmu un izveidot Krīzes vadības centru Ministru prezidenta pārraudzībā, vienlaikus atzīmējams ir fakts, ka šobrīd vēl nav skaidrs, kā šī sistēma praktiski funkcionēs, kā nodrošinās iekšējo un ārējo krīzes komunikāciju, pašlaik nav definēta pašvaldību vieta un loma šajā sistēmā.

**Puses vienojās:**

1. Puses vienojās par Civilās aizsardzības koplietošanas IKT platformas izveides nepieciešamību, lai nodrošinātu sadarbību starp valsts un pašvaldību iestādēm, civilās aizsardzības datu apriti starp iesaistītajām pusēm.
2. Nepieciešama sadarbība starp pašvaldībām, Iekšlietu ministriju, Aizsardzības ministriju un VARAM vienotas IKT platformas izveidē. Iekšlietu ministrijas Informācijas centrs būtu vadošais partneris platformas izveidē un darbināšanā. LPS apņemas organizēt darba procesus ar iesaistītām pusēm.
   1. **Šūnu apraides tehnoloģijas ieviešana**

**IeM viedoklis/informācija:**

Šūnu apraides tehnoloģiskais risinājums paredz iespējas izsūtīt trauksmes paziņojumus, tostarp vairākās valodās, uz mobilajiem tālruņiem, kuri atrodas mobilo sakaru operatoru tīkla pārklājuma zonā, tostarp tādiem, kuriem nav ievietota SIM karte. Trauksmes ziņojumus varēs izsūtīt diezgan granulāri noteiktās teritorijās, izmantojot tā saucamās šūnas mobilo sakaru tīklā. Svarīgi, ka izsūtāmā ziņa nebūs SMS, bet gan specializēts *EU Alert* standarta trauksmes paziņojumus telefonā. Sākotnējā ieviešanas posmā nav paredzēti citi platformā integrēti paziņojumu veidi, piemēram, informācija TV un radio, bet tiks ieviests tikai *Cell Broadcast* tehnoloģiskais risinājums. Vienlaicīgi VUGD turpinās izmantot jau līdz šim pieejamos trauksmes izziņošanas veidus, proti – trauksmes sirēnas un lietotni “112 Latvia”. Sākotnēji no šūnu apraides risinājuma trauksmes ziņojumus izsūtīs tikai VUGD, ja būs panākta organizatoriska vienošanās, varēs tikt izplatīti ziņojumi, kas saņemti no citām iestādēm. Paredzams, ka iespēju saņemt šos trauksmes paziņojumus atbalstīs absolūti lielākā mobilo telefonu daļa – nesavietojami būs ļoti veci (5 gadi un vairāk) mobilie telefoni ar vecām neatjaunotām operētājsistēmām (Android, iOS gadījumā). Precīzāka, sabiedrībai uztverama informācija tiks sniegta projekta realizācijas gaitā. Sākotnēji tika plānots projektu realizēt līdz 2024.gada beigām, joprojām tiek darīts viss iespējamais, bet iepirkumā tika zaudēts daudz laika uz pārsūdzības procesiem. Šobrīd ir noslēgta atlases kārta un ir izsludināta 2.kārta. Paredzam, ka pilnvērtīgs risinājums produkcijas kvalitātē tiks palaists 2025.gada sākumā.

**Puses vienojās:**

1. Pieņemt zināšanai Iekšlietu ministrijas Informācijas centra sniegto informāciju par šūnu apraides tehnoloģijas ieviešanu.
   1. **Pašvaldību Civilās aizsardzības plāna pārskatīšanas regularitāte un precizēšanas kārtība pamatojoties uz Civilās aizsardzības komisijas locekļu ieteikumiem**

**IeM viedoklis/informācija:**

Šobrīd ir noteikts, ka ST CAK Civilās aizsardzības plānu pašvaldības dome apstiprina ne retāk kā reizi četros gados un noteikts uzdevums komisijai analizēt katastrofu informāciju, bet nav atrunāta kārtība, kādā tiek sagatavoti un iesniegti priekšlikumi veikt grozījumus ST CAK Civilās aizsardzības plānā. Piemēram, ja VUGD ir izstrādājis metodoloģiju, ar kuru iespējams veikt ugunsgrēka riska novērtēšanu attiecīgās pašvaldības teritorijā, tad VUGD amatpersonas, kas nozīmētas darbam ST CAK, pārskatītu Civilās aizsardzības plāna sadaļu par ugunsgrēka risku, organizētu riska novērtēšanas procesu, iesaistot attiecīgās valsts un pašvaldības amatpersonas. Pēc riska novērtēšanas procesa VUGD amatpersonas iesniegtu pašvaldības domes priekšsēdētajām sagatavotos grozījumus, un pašvaldības domes uzdevums būtu veikt precizējumus Civilās aizsardzības plānā un apstiprināt precizēto Civilās aizsardzības plānu. Šādu kārtību ir jāparedz visiem ST CAK komisijas locekļiem attiecīgi savās nozarēs, piemēram, Valsts policija, NMPD u.c.

**Puses vienojās:**

Konceptuāli atbalstīt Iekšlietu ministrijas priekšlikumu par pašvaldību Civilās aizsardzības plāna pārskatīšanas regularitāti un precizēšanas kārtību pamatojoties uz Civilās aizsardzības komisijas locekļu ieteikumiem.

1. **Par Ugunsdrošības, ugunsdzēsības un glābšanas darbu likumprojekta virzību**

**IeM viedoklis/informācija**:

Likumprojekta “Ugunsdrošības, ugunsdzēsības un glābšanas darbu likums” (turpmāk - likumprojekts) publiskā apspriešana norisinājās Tiesību aktu portālā no 2023.g. 20.decembra līdz 2024.gada 22.janvārim. Kopumā tika izteikti 76 priekšlikumi/iebildumi tiesību akta pilnveidošanai.

Sabiedrības līdzdalības rezultātā saņemtie sabiedrības viedokļi ir apkopoti viedokļu pārskatā, kas ir pievienoti likumprojektam un tā anotācijai. Visi iesniegtie viedokļi tika izvērtēti un iespēju robežās ņemti vērā.

2024.gada 24.aprīlī likumprojekts nodots saskaņošanai ministrijām un institūcijām, tajā skaitā Latvijas Pašvaldību savienībai.

Latvijas Pašvaldību savienība savā atzinumā sniedza iebildumus, tajā skaitā attiecībā uz Likumprojekta pantiem, kas nosaka pašvaldībām uzdevumu:

- nodrošināt ārējo ugunsdzēsības ūdensapgādi pašvaldības teritorijā;

- nodrošināt ugunsgrēka dzēšanu, ja saskaņā ar normatīvajiem aktiem, pašvaldībai ir noteikts šāds uzdevums.

Latvijas Pašvaldību savienība atzinumā norādīts, “*ka ierīkot ārējās ugunsdzēsības ūdens ņemšanas vietas gan esošajos ciematos, gan tajos, kuri vēl tiek būvēti, nav pamatota ar pašvaldību finansējuma iespējām, ka arī likumprojekts nenosaka vienlīdzīgu pieeju pašvaldībām un sabiedrībai drošības pasākumu nodrošināšanai, jo ar likumu tiek noteikts, kuras pašvaldības piedalās ugunsdzēsībā, bet kuras nē. Pie tam, valsts pārvaldes uzdevumu segšana daļēji paredzēta arī no pašvaldību finanšu līdzekļiem*.”

Provizoriski šogad likumprojekts tiks iesniegts Valsts Kancelejai izskatīšanai Ministru kabineta sēdē un valdība tālāk likumprojektu nosūtīs uz Saeimu.

**LPS viedoklis**:

Likumprojekts paredz noteikt pašvaldībām jaunu uzdevumu - nodrošināt ugunsgrēka dzēšanu, ja saskaņā ar normatīvajiem aktiem, pašvaldībai ir noteikts šāds uzdevums. Šobrīd VUGD veicis Latvijas administratīvo teritoriju risku kartēšanu, lai noteiktu resursu plānošanu un izvietošanu atbilstoši riska novērtējumam. Pamatojoties uz minēto risku kartēšanu, identificētas administratīvās teritorijas, kurās nepieciešamas pašvaldību ugunsdzēsības organizācijas: papildu finansējums 2025.gadā 1 456 496 euro, 2026.gadā 775 952 un turpmāk ik gadu 775 952 euro). Likumprojekts nenosaka vienlīdzīgu pieeju pašvaldībām un sabiedrībai drošības pasākumu nodrošināšanai , jo ar likumu tiek noteikts, kuras pašvaldības piedalās ugunsdzēsībā, bet kuras nē. Nav atrunāti kritēriji, pēc kuriem noteiks, kuriem objektiem būs nepieciešams ugunsdrošības stāvokļa novērtējums, tas palielinās administratīvo slogu, piemēram, Pie tam valsts pārvaldes uzdevumu segšana daļēji paredzēta arī no pašvaldību finanšu līdzekļiem. Likumprojektā nav noteiktas pašvaldību un valsts finansējuma proporcijas. Nosakot mērķdotāciju infrastruktūras, transporta līdzekļu nodrošināšanai un uzturēšanai, speciālā aprīkojuma iegādei un uzturēšanai, veselības un dzīvības apdrošināšanai pret nelaimes gadījumiem brīvprātīgā darba veikšanas laikā, apmācībai un kvalifikācijas nodrošināšanai, jāparedz ikgadēju izdevumu indeksāciju.

Pašvaldību likuma 4.panta pirmās daļas 18.punktā ir noteikts, ka viena no pašvaldības autonomajām funkcijām ir pasākumu veikšana civilās aizsardzības un katastrofu pārvaldīšanā, ugunsdrošības un ugunsdzēsības jomā. Minētā tiesību norma ir vispārīga un nav skaidrs, kādi ir konkrēti pašvaldību veicamie pasākumi ugunsdrošības un ugunsdzēsības jomā, kā arī, kādās administratīvajās teritorijās tas ir jānodrošina un cik lielā apmērā.

Nepieciešama vienošanās par atbalsta proporcijām.

Obligātā palīdzība ierīkot ārējās ugunsdzēsības ūdens ņemšanas vietas gan esošajos ciematos, gan tajos, kuri vēl tiek būvēti, nav pamatota ar pašvaldību finansējuma iespējām.

Lai gan Pašvaldību likuma 4.panta pirmās daļas 18.punkts paredz, ka pašvaldībai viena no autonomām funkcijām ir veikt pasākumus civilās aizsardzības un katastrofu pārvaldīšanā, ugunsdrošības un ugunsdzēsības jomā. Jāatzīmē, ka pieņemot civilās aizsardzības un katastrofu pārvaldības likumu Anotācijā tika norādīts, ka tas neatstās finanšu ietekmi uz pašvaldību budžetu. Tādējādi Likumprojekta 26.panta pirmās daļas 1.punkts nevar paredzēt detalizētākus pašvaldību uzdevumus ugunsdrošības un ugunsdzēsības jomā attiecībā uz ārējo ugunsdzēsības ūdensapgādi, ja nav norādīts papildus finansējums.

**LPS īpašais viedoklis:**

1. Stājoties spēkā likuma 26. (1) daļai nepieciešams atkārtots finanšu pārrēķins (izmaksu indeksācija) un rezultatīvs saskaņojums ar Finanšu ministriju.
2. Lai nodrošinātu efektīvu kontroli par valsts un pašvaldības budžeta līdzekļu izlietojumu un precīzi noregulētu sadarbības mērķi un virzienus, paredzēt iespējas IeM un pašvaldībām slēgt attiecīgu vienošanos (līgumu), kurā tiktu norādīts konkrēts sniedzamā atbalsta apmērs, mērķis un sniegšanas kārtība, kā arī finanšu līdzekļu izlietojuma kontroles nosacījumi.

**Puses vienojās:**

1. Konceptuāli atbalstīt likumprojekta Ugunsdrošības, ugunsdzēsības un glābšanas darbu likums tālāku virzību, vienlaikus turpinot saskaņošanas procesu.
2. Pieņemt zināšanai, ka pēc konsultantu SIA “Ernst&Young” veiktās ekonomiskās analīzes pašvaldību ugunsdzēsības organizāciju vai citu ugunsdzēsēju organizāciju darbības nodrošināšanai nepieciešams papildu finansējums 2025.gadā 1 456 496 euro, 2026.gadā 775 952 un turpmāk ik gadu 775 952 euro.
3. **Par ugunsdrošības prasību uzraudzību pašvaldības publiskajos objektos**

**IeM viedoklis/informācija**:

Ugunsdrošības prasību uzraudzīšanas process objektos, tostarp arī pašvaldību objektos, ir vienāds – tas ir tāds pats kā jebkurā citā objektā neatkarīgi no tā piederības. Savukārt, ugunsdrošības prasības ikvienai fiziskai un juridiskai personai ir zināmas, proti, tās ir noteiktas Ministru kabineta 2016.gada 19.aprīļa noteikumos Nr.238 „Ugunsdrošības noteikumi”, kas konsekventi tiek piemērotas neatkarīgi no objekta piederības.

Jebkurš administratīvā procesa dalībnieks, tostarp pašvaldība, kas ir Valsts ugunsdzēsības un glābšanas dienesta izdotā administratīvā akta adresāts, atbilstoši Administratīvā procesa likumam un Ugunsdrošības un ugunsdzēsības likumam var izmantot administratīvā procesa dalībnieka tiesības un noteiktā kārtībā:

* sniegt viedokli par ugunsdrošības pārbaudes rezultātiem un lūgt konstatēto ugunsdrošības prasību pārkāpumu labprātīgai izpildei paredzēt garāku termiņu;
* lūgt izskaidrot VUGD izdotos administratīvos aktus;
* iesniegt motivētu lūgumu, lai pagarinātu VUGD izdotajos administratīvajos aktos noteikto labprātīgai izpildei paredzēto termiņu;
* apstrīdēt VUGD amatpersonu izdotos administratīvos aktus augstākā iestādē, ja ir pamats to tiesiskuma apšaubīšanai;
* pārsūdzēt VUGD amatpersonu izdotos administratīvos aktus tiesā.

Tādejādi secināms, ka konkrētajos gadījumos administratīvā procesa dalībnieks nav pilnvērtīgi izmantojis savas administratīvā procesa ietvaros paredzētās tiesības, piemēram, nav lūdzis procesuālā termiņa pagarinājumu.

Vienlaikus norādāms, ka objekta atjaunošanas vai pārbūves gadījumā ir jāievēro būvniecību regulējošo normatīvo aktu ugunsdrošības prasības, tostarp arī veicot būvdarbus tikai objekta daļā, taču minēto prasību piemērošanu nosaka būvniecību regulējošie normatīvie akti.

**LPS viedoklis**:

Aicinām ievērot samērīguma principus ugunsdrošības pasākumu uzraudzībā. Valsts ugunsdzēsības prasību uzraudzības kontrolē pārbūvējamos un atjaunojamos objektos ne vienmēr ir samērīga un ir konstatēti gadījumi, kad netiek ievērots Būvniecības likuma 91.panta otrās daļas regulējums un arī nebūtiskās pārbūves vai atjaunošanas gadījumā tiek prasīts nodrošināt visas būves daļas atbilstību ugunsdrošības tehniskajām prasībām. Šāda pieeja nav samērīga, tas rada pašvaldībai nesamērīgu finanšu slogu un kavē investīcijas pašvaldības īpašumos.

**Puses vienojās:**

Pieņemt zināšanai Valsts ugunsdzēsības un glābšanas dienesta sniegto informāciju par ugunsdrošības prasību uzraudzību pašvaldības publiskajos objektos.

Sanāksmes vadītājs Rihards Kozlovskis

Protokolēja Marta Suharevska

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU